ИЗИСКВАНИЯ КЪМ СТАТИИТЕ В ЕЛЕКТРОННОТО СПИСАНИЕ НА ДКПРПС

Препоръчително е текстът на докладите/статиите да се подчини на следната структура:

* заглавие на български и на английски език;
* резюме + ключови думи на български и на английски език;
* увод в темата;
* метод на изследването;
* резултати и дискусия;
* изводи и предложения;
* заключение;
* литература;
* приложение (ако има такива).

Структурата на доклада може да бъде различна, при условие че той съдържа теоретично изследване.

**Изисквания за оформление на докладите**

**Обем:** между 6 и 8 страници (може и повече)

**Софтуер:** Статията трябва да бъде предоставена в DOC или DOCX формат, съвместим с Microsoft Office Word 2010

**Форматиране**

1. **Оформление на страницата**

**Полета**: Горе: 2.5 cm; долу: 2.5 cm; Ляво: 2.5 cm; Дясно: 2.5 cm;

**Ориентация**: Портретно;

**Размер**: A4

1. **Формат**
* Шрифт: Times New Roman
* Стил на шрифт: Обикновен
* Размер: 12 pt
* Абзац: Подравняване: Двустранно
* Редова разредка: Единична
* Разредка: Преди: 6 pt; След: 0

**Заглавието** се центрира и се изписва с шрифт *Times New Roman* размер 14 pt, с удебелени главни букви. Под него се изписват с нормални букви със същия размер на шрифта, **имената на авторите** (пълно собствено, инициал на бащиното и пълно фамилно име), а на нов ред - **наименованията и адресите на организациите**, които представляват. Научни степени, звания и лични адреси не се упоменават. След два празни реда: **резюме** до 200 думи, като се прилагат общите изисквания към текста и наклонен шрифт. На нов ред се излагат **ключовите думи**, отново с наклонен шрифт.

След един празен ред се изписва заглавието на доклада на английски език с шрифт Times New Roman размер 14 pt, с удебелени главни букви. Под него се изписват имената на авторите на английски език (пълно собствено, инициал на бащиното и пълно фамилно име). След един празен ред: резюме на английски език до 200 думи, като се прилагат общите изисквания към текста и наклонен шрифт. На нов ред се излагат **ключовите думи на английски език**, отново с наклонен шрифт.

**Основен текст:** след един празен ред следва текстът на изложението. Отстъп за нов абзац не се допуска.

**Подзаглавията** в текста се изписват с удебелени букви след интервал от един празен ред, ляво подравнени. Номерират се с арабски цифри. **Подзаглавията** се изписват с начална голяма буква и следващи малки букви с наклонен шрифт. Номерират се последователно с арабски цифри 1.1; 1.2; 1.3 и т.н.

**Таблиците, графиките и фигурите** се вграждат в Word файла, независимо от вида на програмата, с която са създадени.

**Литература:** на разстояние един интервал от основния текст започва цитираната литература.

**Цитираните източници** не се номерират, а подреждат по азбучен ред следвайки Harvard Style of Referencing.